Държавен вестник, бр. 59, 2016 г., стр. 3

БРОЙ  59	
Д Ъ Р Ж А В Е Н  В Е С Т Н И К 	
СТР.  3  
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 250
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за кредитите за недвижими имоти 
на потребители, приет от ХLІІI Народно съ­
брание на 14 юли 2016 г.
Издаден в София на 19 юли 2016 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Екатерина Захариева
ЗАКОН
за кредитите за недвижими имоти на
потребители
Г л а в а  п ъ р в а
ОБЩИ РАЗПОРЕДБИ
Чл. 1. (1) Този закон урежда изискванията 
за предоставяне на кредити за недвижими 
имоти на потребители, условията и реда за 
регистрация на кредитните посредници и 
контрола върху тях.
(2) По смисъла на този закон кредити за 
недвижими имоти са кредити, обезпечени 
с ипотека или друго сравнимо обезпечение 
върху недвижим имот, и кредити, чиято цел 
е придобиване или запазване на вещно право 
върху недвижим имот.
Чл. 2. Законът има за цел да:
1. осигури защита на потребителите чрез 
създаване на условия за вземане на инфор­
мирано решение при получаване на кредити 
за недвижими имоти на потребители;
2. осигури условия за отговорно поведение 
на кредиторите и кредитните посредници при 
предоставяне на кредити за недвижими имоти 
на потребители;
3. насърчи отговорно поведение на по­
требителите при получаване на кредити за 
недвижими имоти с цел предотвратяване на 
прекомерната им задлъжнялост.
Чл. 3. Разпоредбите на закона не се при­
лагат за:
1. договори за финансиране срещу соб­
ственост, при които кредиторът предоставя 
на потребителя еднократна сума, периодични 
и/или други плащания, срещу получаването 
на сума, произтичаща от бъдеща продажба 
на недвижим имот или на вещно право върху 
недвижим имот, и по които не се изисква 
връщане на предоставените суми до настъп­
ването на едно или няколко определени 
събития в живота на потребителя, освен ако 
потребителят не изпълнява задълженията си 
по договора, в резултат на което кредиторът 
има право да прекрати договора;
2. договори за кредит, предоставяни от 
работодателя на работници и служители, ко­
ито договори са извън предмета на неговата 
основна дейност, по които не се начислява 
лихва или годишният процент на разходите 
(ГПР) е по-нисък от преобладаващия на па­
зара и които не се предлагат на други лица;
3. договори за кредит, по които не се начис­
ляват лихва и други разходи за потребителя, 
с изключение на разходите, пряко свързани 
с обезпечаване на вземането;
4. договори за кредит под формата на 
овърдрафт, когато кредитът трябва да бъде 
погасен в срок до един месец;
5. договори за кредит, които са в резултат 
на уреждане на спор пред съд или друг орган, 
установен със закон;
6. договори за кредит, които се отнасят до 
разсрочено плащане на съществуващо задълже­
ние, за което потребителят не дължи разходи, 
и които не са обезпечени с ипотека или друго 
сравнимо обезпечение върху недвижим имот;
7. договори за кредит, сключвани с ограни­
чен кръг лица по силата на законови разпоредби 
в обществена полза, които са без лихва или 
са с лихва, по-ниска от преобладаващата на 
пазара, или при други условия, които са по-
благоприятни за потребителя от преоблада­
ващите на пазара, и при лихва, не по-висока 
от преобладаващата на пазара;
8. договори за кредит, сключвани от вза­
имоспомагателни каси и кооперации с техните 
членове, без лихва или при лихва, по-ниска 
от преобладаващата на пазара.
Чл. 4. При договори за кредит по чл. 3, т. 7 
и 8 кредиторите са длъжни при установяване 
на преддоговорни отношения своевременно 
да предоставят на потребителя информация 
за основните характеристики, рискове и раз­
ходи, свързани с предоставянето на кредита.
Г л а в а  в т о р а
ПРЕДОСТАВЯНЕ НА ИНФОРМАЦИЯ
Раздел I
Предоставяне на обща информация
Чл. 5. (1) Кредиторите осигуряват на раз­
положение на потребителя обща информация 
за договора за кредит за недвижим имот, на­
ричан по-нататък „договор за кредит“ с цел 
да се дадат основни насоки на потребителя 
за вземане на информирано решение при 
получаване на кредит за недвижим имот, 
наричан по-нататък „кредита“.